CELEX: C2005/281/51
Language: sk
Date: 2005-11-12 00:00:00
Title: Vec T-327/05: Žaloba podaná 11. augusta 2005 – Thierry/Komisia

12.11.2005   
            
            
               SK
            
            
               Úradný vestník Európskej únie
            
            
               C 281/27
            
         Žaloba podaná 11. augusta 2005 – Thierry/Komisia
   (Vec T-327/05)
   (2005/C 281/51)
   Jazyk konania: francúzština
   Účastníci konania
   
      Žalobca: Michel Thierry (Howald, Luxemburg) (v zastúpení: G. Bounéou a F. Frabetti, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť zoznam povýšených úradníkov vzťahujúci sa k obdobiu roku 2004, pretože tento zoznam neobsahuje meno žalobcu, a subsidiárne zrušiť prípravné dokumenty k tomuto rozhodnutiu;
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   Svojou žalobou žalobca napáda rozhodnutie Komisie, ktorým nebol v hodnotenom období 2004 povýšený do platovej triedy A5. Uvádza, že nový systém povyšovania na základe prednostných bodov pridelených úradníkom, uplatňovaný v prejednávanom prípade Komisiou, príliš zdôrazňuje počet odslúžených rokov ako kritérium pre povýšenie. Žalobca si preto myslí, že v jeho prípade nedošlo k porovnaniu zásluh, v rozpore s článkom 45 Služobného poriadku úradníkov ES, so všeobecnými vykonávacími ustanoveniami k tomuto článku, so správnymi pokynmi týkajúcimi sa hodnotenia a povýšenia, ako aj so zásadou zákazu diskriminácie. Na tom istom základe uplatňuje aj porušenie zásady zákazu svojvoľného postupu, povinnosti uviesť odôvodnenie, zásady legitimného očakávania, pravidla patere legem quam ipse fecisti, ako aj zneužitie právomoci.